Emabu siwer de wider zrug uf Komorov, wa wer gwohnt hei und hie isch de di  köschtlich Situazio entschtannu, waner da ufum Bildji dernäbu gseht - mich butzt no jetz va lachu, wenni dra deichu! Bim Badu vam Techterli va irum Brüeder, isch mini Kollegi doch wärli va irum Brüeder gipuffti cho! Ich bi dermomänt iner Chuchi gsi und ha natirli sofort, mim Fotoapparat iner Hand, miessu ga lüegu, warum das da eso es Gigäg gigä het!   Dasch appa es Bildji gsi - schi in voller Montur iner  Badwanna! Weiss nimme, wer genau am meischtu glachut het… aber ich schetzu mal, ds chli Mejtji.